Geniškiai (Pilkalnis)

Apie kaimą Biržų rajono savivaldybėje žr. Geniškiai.

Geniškiai, Tutliai arba Zaoziornojė (, Tutteln, nuo 1938 m. birželio 6 d. Hansruh, 1945–1946 m. , nuo 1946 m. rugsėjo 7 d. ) – gyvenvietė Mažojoje Lietuvoje, Kaliningrado srities rytinėje dalyje, Krasnoznamensko rajone, nuo 2008 m. birželio 30 d. Vesnovo kaimo gyvenvietės kaimas 14 km į vakarus nuo Pilkalnio, 21 km į pietvakarius nuo Lazdynų.

Istorija 

Minimi nuo 1664 m. Istoriniai pavadinimų rašybos variantai: Tuttlen, Goenischcken, Goenischken, Gönischken, Jönischken. 1785 m. buvo karališkasis valstiečių kaimas su 10 ugniakurų, 1821 m. – valstiečių kaimas su 86 gyventojais. 1854 m. kaime buvo vėjo malūnas, 13 gyvenamųjų pastatų ir 125 gyventojai.  Iki 1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Spulių valsčiaus kaimas. Tikintieji priklausė Kusų evangelikų liuteronų parapijai. 1905 m. Geniškiuose buvo 20 gyvenamųjų namų, iš 180 kaimo gyventojų 21 save laikė lietuviais. Kaimui priklausė Draugupėnų miško dalis (šiaurės vakaruose).

Tutliai minimi Jono Basanavičiaus tautosakos rinkinyje „Iš gyvenimo vėlių bei velnių”.

Antrojo pasaulinio karo pabaigoje, artėjant frontui, gyventojai evakuoti į Vokietijos gilumą, vietinių gyventojų nebeliko. Po karo atkelta kolonistų iš Sovietų Sąjungos. Sovietmečiu nunyko, XXI a. liko tik menka dalis buvusio kaimo.

Gyventojai

Šaltiniai 

Pilkalnio apskrities gyvenvietės